MLDataScientist/Wikipedia-uzbek-2024-05-01 huggingface dataset:
Oʻzbekistonda xristianlik

Oʻzbekiston dunyoviy davlat boʻlib, respublika Konstitutsiyasiga koʻra, barcha diniy tashkilotlar qonun oldida tengdir. Oʻzbekistoning aholisi 2021-yil noyabr oyiga koʻra 35 milliondan oshgan. 2019-yil oʻrtasi AQSH hukumati hisob-kitoblariga koʻra 30,3 million aholining 88 foizini musulmonlar tashkil qiladi, biroq Tashqi Ishlar Vazirli aholining 93-94 foizi musulmonlar ekanligini taʼkidlaydi. Hisobotlarga koʻra, aholining taxminan 3,5 foizini rus pravoslavlari tashkil etgan va statistik maʼlumotlarga koʻra, etnik ruslar va boshqa pravoslavlarning emigratsiyasi tufayli bu raqam pasayishda davom etgan va 2020-yilda Pew tadqiqot markazi hisobotlariga koʻra aholining 97,1 foizini musulmonlar, 2 foizini (345000) xristianlar tashkil etmoqda

Tarix 
Marv xristianlari toʻgʻrisidagi maʼlumotlar eng qadimgi hisoblanadi. Beruniy aytishicha, Marvda Iso Masih tugʻilganidan 200 yil oʻtgach, ushbu din rohib Baraxiy tomonidan olib kirilgan. Arxeologik maʼlumotlar esa Marv shahri atrofida xristian ehromining III — IV asrlarda faoliyat koʻrsatgani haqida maʼlumot beradi.
Markaziy Osiyo hududida arxeologik qazilmalar natijasida V — XIV asrlarga mansub deb topilgan koʻplab xristianlik yodgorliklari, jumladan ibodatxona va monastirlarning xarobalari, freskali ikona yozuvlari, matolarga bitilgan ikonalar, Injil qissalari tasvirlangan keramikalar, boʻyinga osiladigan xoch va medallar hamda xristianlik timsoli tushirilgan davlat tangalari, minglab xoch tushirilgan qabr toshlar yoki qabr ustiga qoʻyilgan xochlar ahamiyatga molik..
 
Taxminan 14-asrda xristianlik tez pasayishni boshladi. Pasayish omillari orasida mintaqaga tarqalib, u yerda yashovchi xristian jamoalarining koʻp qismini oʻldirgan vabo kiradi. Qolgan nasroniylar, ehtimol, iqtisodiy sabablarga koʻra Islomni qabul qilganlar. Temuriylar davrida siyosiy vaziyat, ehtimol, qiynalayotgan jamoani yanada keskinlashtirgan.

Xabarlarga koʻra, Samarqand va Oʻrta Osiyodagi oxirgi nasroniylar uning nabirasi Mirzo Ulugʻbek tomonidan taʼqib qilingan .Biroq, ishonchli yozuvlar yoʻqligi sababli, mintaqadagi suriyalik nasroniylarning kamayishi bilan bogʻliq tafsilotlar qorongʻiligicha qolmoqda.

1867-yilda ruslar hukmronligi davrida, rus va yevropalik koʻchmanchilar va zobitlarga xizmat qilish uchun yirik shaharlarda pravoslav cherkovlari qurilgani mintaqaga Xristianlik dinining qaytishiga asos boʻlgan.

Amerika Qoʻshma Shtatlarining Xalqaro diniy erkinlik boʻyicha komissiyasi 2005-2020-yillar oraligʻida Oʻzbekistonni oʻzining „Alohida tashvishga soladigan davlatlar“ roʻyxatida saqlagan. 2019-yil davomida hukumat huquq-tartibot organlarining diniy jamoalarga bostirib kirishi va taʼqib qilishini taqiqlashni muvaffaqiyatli amalga oshirgani va 2019-yil avgust oyida komissiya tavsiya etgan chora-tadbirlardan biri boʻlgan Jasliq qamoqxonasi yopilishi Oʻzbekistonning „Alohida tashvishga soladigan davlatlar“ roʻyxatidan chiqarilib komissiyaning „Maxsus kuzatuv roʻyxatiga“ roʻyxatiga kiritilishiga asos boʻlgan.

Manbalar 

Oʻzbekiston
Xristianlik
Oʻzbekistonda xristianlik
Guliston Annaklicheva

Guliston Ahmedovna Annaklicheva (Qoraqalpogʻiston, Oʻzbekiston SSR, SSSR, 1948-yil) — oʻzbek jurnalisti, yozuvchisi, shoirasi, tarjimoni va siyosatchisi, Qoraqalpogʻiston xalq shoirasi, „Qoraqalpogʻiston tongi“ (ruscha „Рассвет Каракалпакстана“) va „Qoraqalpoq adabiyoti“ (ruscha „Каракалпакская литература“) gazetalarining bosh muharriri, Oʻzbekiston Respublikasi Oliy Majlisi senatori.

Hayoti 
Guliston Ahmedovna 1948-yilda tugʻilgan. Toʻrtkoʻl shahridagi 11-oʻrta maktabini, 1973-yilda Toshkent Davlat universitetining jurnalistika fakultetini tamomlagan. Keyinchalik u Ukraina Kommunistik partiyasi Markaziy Qoʻmitasi qoshidagi Oliy partiya maktabida tahsil olgan.

2015-yil yanvar oyidan Guliston Ahmedovna Oʻzbekiston Respublikasi Oliy Majlisi aʼzosi (senatori), 2018-yilda esa Oʻzbekiston Respublikasi Oliy Majlisi Senatining Byudjet va iqtisodiy islohotlar qoʻmitasi aʼzosi, „Qoraqalpogʻiston tongi“ gazetasi bosh muharriri boʻlib ishlagan. 2020-yildan Oʻzbekiston Respublikasi Oliy Majlisi Senatining Mudofaa va xavfsizlik masalalari qoʻmitasi aʼzosi, „Qoraqalpoq adabiyoti“ gazetasi bosh muharriri lavozimlarida faoliyat yuritgan.

Ijodi 
40 ga yaqin sheʼriy va nasriy kitoblari, sheʼrlari, hikoyalari, ocherklari, hikoyalari nashr etilgan. 2002-yilda Guliston Ahmedovna „Jahon xalqlari sanʼati“ uyushmasi kengashi qarori bilan „Jahon xalqlari sanʼati laureati“ unvoni bilan taqdirlangan.. Shoiraning tanlangan asarlari 2002-yilda Turkiyadagi sheʼrlar almanaxida, 2004-yilda Germaniyadagi Sharq shoirlari sheʼrlar toʻplami-almanaxida, 2010-yilda uning publitsistik asarlari va sheʼrlari Moskvadagi „Dunyo xalqlarining yaratilishi“ gazetasida nashr etilgan.

Guliston Ahmedovna Aleksandr Blok, Anna Ahmatova sheʼrlarni oʻzbek tilidan qoraqalpoq tiliga, qoraqalpoq tilidan oʻzbek tiliga tarjima qilgan.

Dunyo“ nomli nashri Moskvada, 300 dan ortiq asarining rus tilidagi elektron versiyalari Rossiyaning “Proza RU”, “Stixi RU” internet saytlarida joylashtirilgan.

Mukofotlari 
 2002-yil — Moskvadagi „Jahon xalqlari sanʼati“ uyushmasi boshqaruvi qarori bilan „Jahon xalqlari sanʼati laureati“ unvoni bilan taqdirlangan.

Manbalar 

Oʻzbekistonlik jurnalistlar
Oʻzbekiston Milliy universiteti bitiruvchilari
Fidokorona xizmatlari uchun ordeni sohiblari
Yashayotgan insonlar
1948-yilda tugʻilganlar
Oʻzbekiston senatorlari
Dilbar Usmonova

Dilbar Saidmahmudovna Usmonova (tugʻ. 1960-yil 4-iyun, Surxondaryo viloyati, Oʻzbekiston SSR, SSSR) — oʻzbek shifokori. 2020-yilda Oʻzbekiston Respublikasi Oliy Majlisi Qonunchilik palatasi deputati etib saylangan.

Biografiyasi 
Dilbar Usmonova 1960-yil 4-iyunda Surxondaryo viloyatida tugʻilgan. 1983-yilda Toshkent Davlat tibbiyot institutini tamomlagan.

Lavozimi 
Mehnat faoliyatini 1983-yilda Mintaqaviy tibbiyot ilmiy-tadqiqot instituti endokrinologiya boʻlimida kichik ilmiy xodim sifatida boshlagan. 1983-yildan 2006-yilgacha Endokrinologiya ilmiy-tadqiqot institutining fizioterapiya boʻlimi mudiri lavozimida ishlagan. 2006-2007-yillarda Oʻzbekiston Kasaba uyushmalari Federatsiyasi Kengashi huzuridagi kurortlar boshqarmasi yetakchi mutaxassisi, bosh mutaxassisi, tibbiyot boʻlimi boshligʻi lavozimlarida ishlagan. 2007-2010-yillarda esa „Umid gulshani“ MChJ sanatoriysi direktori, 2010-2011-yillarda Respublika ixtisoslashtirilgan endokrinologiya ilmiy-amaliy markazi bosh vrachi. 2011-yildan buyon Dilbar Usmonova „Farhod Madad Shifo“ xususiy klinikasi bosh direktori, Qibray tumanidagi „Save-Agro-Trade“ oilaviy korxonasi (qishloq xoʻjaligi mahsulotlarini saqlash bilan shugʻullanuvchi korxona) rahbari lavozimlarida ishlab kelmoqda.

Oliy Majlis Qonunchilik palatasining Xalqaro ishlar va parlamentlararo aloqalar qoʻmitasi aʼzosi. Oʻzbekiston Liberal-demokratik partiyasi aʼzosi.

Manbalar 

Oʻzbekiston Respublikasi Oliy Majlisining deputatlari
Surxondaryoda tugʻilganlar
Kishilar
Yashayotgan insonlar
1960-yilda tugʻilganlar
4-iyunda tugʻilganlar
Toshkent tibbiyot akademiyasi bitiruvchilari
Oʻzbekiston Liberal-demokratik partiyasi a’zolari
Tohir Axmadaliyev

Tohir Muxtarovich Axmadaliev (tugʻ. 1965-yil 3-noyabr, Andijon viloyati, Oʻzbekiston SSR, SSSR) — oʻzbek deputati, Oʻzbekiston Respublikasi Oliy Majlisi Qonunchilik palatasining demokratik institutlar, nodavlat tashkilotlar va fuqarolarning oʻzini oʻzi boshqarish organlari boʻyicha deputati.

Biografiyasi 
Tohir Muxtarovich Axmadaliyev 1965-yil 3-noyabrda Andijon viloyatida tugʻilgan. Toshkent xalq xoʻjaligi instituti va Sankt-Peterburg (Rossiya) davlat iqtisodiyot va moliya universitetini tamomlagan va oliy maʼlumotga ega. Kasbi iqtisodchi-matematik. Shuningdek, u rus va nemis tillarini yaxshi biladi.

Martaba 
Axmadaliyev Oʻzbekiston Liberal demokratik partiyasi aʼzosi etib tayinlangan.

Axmadaliyev Oʻzbekiston Respublikasi Oliy Majlisi Qonunchilik palatasining Andijon viloyati boʻyicha deputati.

Demokratik institutlar, nodavlat tashkilotlar va fuqarolarning oʻzini oʻzi boshqarish organlari qoʻmitasi etib tayinlangan.

Manbalar 

Kishilar
Yashayotgan insonlar
1965-yilda tugʻilganlar
3-noyabrda tugʻilganlar
STV

STV – 1991-yildan 2018-yilga qadar faoliyat yuritgan Oʻzbekistondagi ilk nodavlat telekanaldir. Bu telekanalga 1991-yilda Firdavs Abduholiqov tomonidan asos solingan.

Telekanal 2013-yilning oktabrida bir muncha vaqt nomaʼlum sabablarga koʻra efirga chiqmay qoldi.

2018-yilda esa ushbu telekanal Sausage Party nomli animatsion filmdagi pornografik sahnalarni hamda Men afsonaman filmidagi vahshiylik sahnalarni efirga uzatganligi sababli faoliyati toʻxtatildi.

Manbalar

Havolalar 
  
  

Oʻzbekiston telekanallari
Chilla (film)

Chilla — 2014-yilda katta ekranlarga chiqqan hamda Oʻzbekiston, Niderlandiya. Fransiya va Germaniya davlatlari bilan birgalikda suratga olingan filmdir. Kartina Petit Film (Fransiya), Rohfilm (Germaniya) va Volya Films (Niderlandiya) studiyalari mahsulotidir. Film rejissori Saodat Ismoilova, ssenariyni Ismoilova va Ulugʻbek Sodiqov yozishgan boʻlib, kartina bosh rollarni jonlantirgan aktyorlar sirasiga Rushana Sodiqova, Farida Olimova, Saodat Rahminova va Barohad Shukurova kirishadi. Film Markaziy Osiyoning chekka qishloqlaridan birida istiqomat qiluvchi toʻrt ayolning turmush tarzi haqida hikoya qiladi.

Chilla filmi ilk bor 2014-yil 7-yanvarda Berlin xalqaro film festivalida namoyish etildi. Shuningdek, ushbu kartinaning suratga olish ishlari Tojikistonda joylashgan qishloqlarda boʻlib oʻtgan.

Rollarda 
 Rushana Sodiqova — Bibicha
 Farida Olimova — Sharifa
 Saodat Rahminova — Bibi Soadat
 Barohad Shukurova — Xamida

Mukofotlari 
Chilla filmi jami 5 ta nominatsiyaga nomzod boʻlgan hamda 1 ta mukofotga (Golden Alhambra) loyiq topilgan.

Manbalar

Havolalar 
 

2014-yil filmlari
Oʻzbekiston filmlari
Fransiya filmlari
Germaniya filmlari
Niderlandiya filmlari
Firdavs Sharipov

Firdavs Xolnazarovich Sharipov (tugʻ. 7-sentyabr 1983-yil, Surxondaryo viloyati, Oʻzbekiston SSR) — oʻzbek mafkurachisi va siyosatchisi, IV chaqiriq Oʻzbekiston Respublikasi Oliy Majlisi Qonunchilik palatasi deputati, Oʻzbekiston Xalq demokratik partiyasi aʼzosi.

Biografiya 
Firdavs Sharipov 7-sentyabr 1983-yil Surxondaryo viloyatida tugʻilgan. 2000-2003-yillarda Surxondaryo viloyati Denov tumanidagi A.Hidoyatov nomidagi kolxozda hisobchi boʻlib ishlagan. 2007-yilda Termiz davlat universitetini Milliy istiqlol gʻoyasi, huquq va maʼnaviyat asoslari yoʻnalishini. 2007-2012-yillarda Termiz ijtimoiy-iqtisodiyot kasb-hunar kollejida dars bergan. 2012-yilda Fuqarolik jamiyati shakllanishini monitoring qilish mustaqil institutining Surxondaryo viloyati hududiy boshqarmasiga dastlab bosh mutaxassis, yetakchi mutaxassis, keyin guruh rahbari, soʻngra rahbar oʻrinbosari lavozimlarida ishlagan. 2017-yilda Respublika „Maʼnaviyat va maʼrifat“ markazi Surxondaryo viloyati boʻlimi rahbari etib tayinlangan.

2020-yilda Oʻzbekiston Respublikasi Oliy Majlisining Qonunchilik palatasi saylandi hamda Oʻzbekiston Respublikasi Oliy Majlisi Qonunchilik palatasining Mehnat va ijtimoiy masalalar qoʻmitasi tayinlandi.

2021-yilda boʻlib oʻtgan Prezident saylovida u Oʻzbekiston Prezidentligiga nomzod Maqsuda Vorisovaning ishonchli vakili boʻlgan.

Manbalar 

Oʻzbekiston Respublikasi Oliy Majlisining deputatlari
Surxondaryoda tugʻilganlar
Kishilar
Yashayotgan insonlar
1983-yilda tugʻilganlar
7-sentyabrda tugʻilganlar
Oʻzbekiston Xalq demokratik partiyasi a’zolari
Microsoft Office 2021

Microsoft Office 2021 — Microsoft Office 2019 dan keyingi Microsoft ofis toʻplamining versiyasi hisoblanadi. Chiqarish 2021-yil 5-oktabrda Windows 11 bilan birga boʻlib oʻtdi. Dastlab bu versiya Microsoft Office 2022 nomi bilan chiqarilishi rejalashtirilgan edi.

Uzoq muddatli (LTSC) qoʻllab-quvvatlashi Windows 10 LTSC bilan teng 7 yildan 5 yilgacha qisqartirildi.

2020-yil sentabr oyida Exchange jamoasi blogi Microsoft Officeʼning obuna boʻlmagan yangi versiyasi 2021-yilning ikkinchi yarmida Windows va Mac uchun chiqarilishini eʼlon qildi.

Microsoft Office rasmiy ravishda 2021-yil fevral oyida eʼlon qilindi. Biznes foydalanuvchilari uchun oldindan koʻrib chiqish versiyasi 2021-yil aprel oyida taqdim etildi. Office 2021 ikki versiyada chiqariladi: foydalanuvchilar va kichik biznes uchun hamda Office LTSC tashkilotlar uchun. Office Professional Plus, Office Standard va ayrim korporativ ilovalarining narxi 10% ga oshdi, isteʼmolchi va kichik biznes narxlari esa bir xil boʻlib qoldi. 2021-yilning ikkinchi yarmidani Word, Excel, PowerPoint va OneNoteʼning 32 va 64 bitli versiyalarini oʻz ichiga olgan Windows va macOS uchun ilovalar toʻplami yangilandi.

Office LTSC tarkibida Microsoft Teams oʻrnatilgan boʻladi, lekin u Microsoft Yuklash Markazidan yuklab olish mumkin boʻlgan Biznes uchun Skypeʼni oʻz ichiga olmagan.

Yangi Office Microsoft 365 uchun shu vaqtgacha ishlab chiqilgan va unda ishlayotgan baʼzi xususiyatlarni oladi. Yangi funksiyalarga qorongʻu mavzu va yaxshilangan foydalanish imkoniyati kiritildi. Excel dinamik massivlarni qoʻllab-quvvatlaydi va jadvallar orasidagi maʼlumotlarni xaritalash uchun XLOOKUP funksiyasiga egaligi ajralib turadi.

Manbalar
Rayhona Qodirova

Rayhona Yusuf qizi Qodirova (tugʻ. 10-noyabr 1993-yil, Toshkent, Oʻzbekiston) — oʻzbek bokschisi, super yengil vaznda ishtirok etadi. Oʻzbekiston terma jamoasi aʼzosi. 2020-yil Tokioda boʻlib oʻtadigan yozgi Olimpiya oʻyinlarida Oʻzbekiston sharafini himoya qilgan.

Faoliyati 
2019-yilda Ulan-Ude shahrida (Rossiya) 60 kilogrammgacha vazn toifasida boks boʻyicha ayollar oʻrtasida boʻlib oʻtgan jahon chempionatida u litvalik Anna Starovoitovani 5:0 hisobida magʻlub etib, birinchi davrada muvaffaqiyatli ishtirok etdi. Ammo keyingi bosqichda u mongolistonlik sportchi Monxorin Namuunga 1:4 hisobida magʻlub boʻldi.

2020-yilda Ammanda (Iordaniya) boʻlib oʻtgan Osiyo va Okeaniya Litsenziyali turnirida 60 kg gacha vazn toifasida ochilish jangida Yangi Zelandiya Troy Garton. Biroq keyingi bosqichda u tailandlik Sudaporn Sisondiga magʻlub boʻldi va shu tariqa ushbu turnirdagi chiqishlarini yakunladi.

2021-yilda Dubayda (BAA) boʻlib oʻtgan boks boʻyicha Osiyo chempionatida 60 kilogrammgacha boʻlgan vazn toifasida hindistonlik sportchi Simranjit Baat chorak final uchrashuvida 1:4 hisobida magʻlub boʻlib oʻta olmadi.

Rayhona Qodirova Tokioda (Yaponiya) boʻlib oʻtgan XXXII Yozgi Olimpiada oʻyinlarida terma jamoaga kiritilgan. Birinchi jangda u Kongo sportchisi Naomi Yumba bilan uchrashdi va 5:0 hisobida ishonchli gʻalabaga erishdi. Chorak finalda u jahon chempioni braziliyalik Beatris Ferreyra bilan jang qildi, ammo 5:0 hisobida magʻlub boʻldi.

2021-yilda Oʻzbekiston Prezidenti Shavkat Mirziyoyevning farmoni bilan Olimpiya harakatini rivojlantirishga qoʻshgan ulkan hissasi uchun „Kelajak bunyodkori“ medali bilan taqdirlangan.

Manbalar

Havolalar 

 Raykhona Kodirova at Olympedia

2020-yilgi Yozgi Olimpiada o'yinlaridagi bokschilar
Yashayotgan insonlar
1993-yilda tugʻilganlar
Orzu Iso

Orzu Iso (; 14-oktabr 1976-yilda tugʻilgan) — tojikistonlik boshlovchi, tele va radio jurnalisti, qoʻshiqnavis. va blogger

Biografiyasi 
Orzu Iso 1976-yil 14-oktyabrda Koʻlob shahrida tugʻilgan va Qoʻrgʻontepa shahrida oʻsgan. U toʻrt yoshga toʻlganda, ota-onasi ajrashishdi. 2013-yilda Mirzo Tursunzoda nomidagi Tojikiston davlat sanʼat institutining jurnalistika fakultetini tamomlagan.

Yaratilish 
Orzu sheʼrni aruz tizimiga koʻra, erkin sheʼr shaklida tuzgan. U sheʼr yozishni taxminan 30 yil avval, hali Qoʻrgʻontepa shahridagi oʻrta maktabda oʻqib yurgan kezlarida boshlagan. Kambagʻal oiladan chiqqan yosh shoir bola sheʼriyatga boʻlgan muhabbat unga mashhurlik va pul olib kelishini, musiqa olamining yulduzlari bilan uchratishini hali tasavvur qilmagandi.

Orzu Iso sheʼrlariga yozilgan qoʻshiqlarni taniqli tojik va oʻzbek ijrochilari — Sadriddini Najmiddin, Shabnami Surayo, Mexrnigori Rustam, Baxoduri Gʻafurzod, Zulaykho Maxmadshoeva, Nigina Amonqulova, Yulduz Usmonova, Ozoda Nursaidovalar ijro etishmoqda.

Asarlari 
 Orzu Iso. Dar pardahoi atlasii nuri oftob (şeʼrho), — Dushanbe: „Ejod“, 2009. — 52 b. — ISBN 998-99947-39-83-7
 Orzu Iso. Taronai tanhoi (Majmū'ai ash’or), — Dushanbe: „Adib“, 2012. — 64 b. — ISBN 998-99947-2-2 53-2 
 Orzu Iso. On suyi jodho, — Dushanbe: „Er-graf“, 2015. — 220 b. — ISBN 998-99975-46-38-8

Manbalar

Havolalar 
 
 

Koʻlobda tugʻilganlar
Yashayotgan insonlar
1976-yilda tugʻilganlar
14-oktabrda tugʻilganlar
General shtatlar (Fransiya)

Fransiyadagi General shtatlar () — mamlakat mulkiy vakilligining 1302-1789-yillardagi eng yuqori maslahat muassasasi.

General shtatlar oldin qirollik kengashining kengaytirilgan yigʻilishlari (shahar rahbarlari ishtirokida), shuningdek, provinsiya shtatlariga asos solgan provinsiyaviy tabaqa yigʻilishlari koʻrinishida boʻlgan. Birinchi General shtatlar 1302-yilda Filipp IV va Papa Bonifatsiy VIII oʻrtasidagi mojaro paytida chaqirilgan.

General shtatlar qirol hukumati tashabbusi bilan muhim paytlarda hukumatga yordam berish uchun chaqiriladigan vakillik organi edi. Ularning asosiy vazifasi soliqlarga ovoz berish edi. Har bir tabaqa — birinchi, ikkinchi, uchinchi tabaqa — General shtatlarda boshqalardan alohida oʻtirgan va bitta ovozga ega boʻlgan (vakillar sonidan qatʼi nazar). Uchinchi tabaqani shahar aholisining elitasi ifodalagan.

General shtatlarning ahamiyati 1337-1453-yillardagi Yuz yillik urush davrida, qirol hokimiyati ayniqsa pulga muhtoj boʻlganida oshdi. XIV asrdagi xalq qoʻzgʻolonlari (1357-1358-yillardagi Parij, 1358-yildagi Jakeriya qoʻzgʻolonlari) davrida General shtatlar mamlakat boshqaruvida faol ishtirok etishga daʼvogar edilar. Biroq, shaharlar oʻrtasidagi birlikning yoʻqligi va zodagonlar bilan uzviy dushmanlik, fransuz General shtatlarining Angliya parlamenti qoʻlga kirita olgan huquqlarga erishish uchun qilgan urinishlarini samarasiz qildi.

1614-yildan 1789-yilgacha General shtatlar biron marta chaqirilmagan. Faqat 1789-yil 5-mayda Buyuk Fransuz inqilobi arafasida keskin siyosiy inqiroz sharoitida qirol Lyudovik XVI 1789-yilgi General shtatlarni chaqirdi. 1789-yil 17-iyunda uchinchi hokimiyat deputatlari oʻzlarini Milliy Assambleya deb eʼlon qildilar, 9-iyulda Milliy Assambleya oʻzini Taʼsis Assambleyasi deb eʼlon qildi, u inqilobiy Fransiyaning eng yuqori vakillik va qonun chiqaruvchi organiga aylandi.

General shtatlar instituti mavjud boʻlgan besh asr davomida 34 ta chaqiriq boʻlib oʻtgan, ularning 21 tasi XIV asrga toʻgʻri keladi.

Adabiyot

Havolalar 
 Gosudarstvennie chini // Ensiklopedicheskiy slovar Brokgauza i Yefrona : v 86 t. (82 t. i 4 dop.). — SPb., 1890—1907.

Fransiya qirolligi
Kobra effekti

Kobra effekti — maʼlum bir muammoni hal qilish uchun qabul qilingan yechim bu muammoni hal qilmasdan, koʻpincha uning aksi boʻlgan natijaga olib keladigan vaziyatni tavsiflash uchun ishlatiladigan idiomatik iboradir.

Tarixi 
„Kobra effekti“ atamasi Hindistondagi Britaniya mustamlakachiligi davrida paydo boʻlgan. Inglizlar kobralar juda koʻpayib ketganini aniqlaydilar. Zaharli ilonlardan qutulish uchun gubernator har bir oʻldirilgan ilon boshi uchun mukofot puli tayinlaydi. Dastlab, ularning yoʻq qilinishi natijasida ilonlar soni tezda kamayadi. Biroq, hindlar tezda bu vaziyatga moslashib, mukofotni puli olish uchun kobralarni koʻpaytirishni boshlaydilar. Oxir-oqibat, oʻldirilgan kobra uchun mukofat puli bekor qilinganda, hindlar ilonlarni yovvoyi tabiatga qoʻyib yuborishdi. Buning natijasida zaharli kobralar soni kamaymayish oʻrniga, avvalgisidan ancha koʻpayib ketadi.

Shunga oʻxshash vaziyat Xanoyda Fransiyaning Vetnamdagi mustamlakachilik davrida ham sodir boʻlgan. Mustamlaka hukumati har bir oʻldirilgan kalamush uchun mukofot toʻlagan holda kalamushlarni yoʻq qilish dasturini ishlab chiqadi. Natijada aholi pul topish maqsadida kalamushlarni koʻpaytirishni boshladi.

Mashhur nemis iqtisodchisi Horst Zibert kitobida iqtisod va siyosat sohasiga oid koʻplab misollar mavjud. Unda hukumatlar muayyan tartibga solish choralarini koʻrayotganda, bu shaxslarga qoʻllangan choralar oqibatini qanday qilib boshqarish mukinligini toʻliq hisobga olmaydilar. Muammoni toʻgʻri tahlil qilmasdan qabul qilingan va kerakli natija bera olmaydigan qarorlar „kobra effekti“ deb ataladi.

Yana qarang 
 Streisand samarasi

Manbalar 

Effektlar haqidagi maqolalar
Iqtisodiy siyosat
Fransiya mintaqalari

Mintaqa () — Fransiyadagi yuqori darajadagi maʼmuriy-hududiy birlik. Mintaqa — bu oʻziga xos madaniy yoki ijtimoiy oʻziga xoslikka ega boʻlgan muayyan hudud. Hududiy islohot kuchga kirgan kun (2016-yil 1-yanvar)dan boshlab, mamlakat 18 ta hududga boʻlingan, ulardan 13 tasi metropoliyada va 5 tasi dengizorti hududlarida. Islohotdan oldin Fransiya 27 ta mintaqadan iborat edi (metropoliyada 22 ta va dengizortida 5 ta). Oʻz navbatida, mintaqalar departamentlarga boʻlinadi.

Ahamiyati 
Fransiya unitar davlatdir; mintaqalar oʻz qonunlari va qoidalarini oʻrnata olmaydi. Mintaqalar davlat soliqlarining bir qismini hukumatdan oladi va turli ehtiyojlarga sarflanadigan katta byudjetlarga ega.

Vaqti-vaqti bilan mintaqalarga qonun chiqarishda mustaqullik berish masalasi koʻtariladi, ammo bu takliflar har doim qattiq tanqidga uchraydi. Shuningdek, boshqarmalar (Bosh kengashlar) kengashlarini tugatib, ularning funksiyalarini hududiy kengashlarga oʻtkazish, boshqarmalarni quyi boʻgʻin maʼmuriy birlik sifatida saqlab qolish taklif etilgan edi, biroq aniq chora-tadbirlar koʻrilmadi.

2014-yilgi hududiy islohot 
2004-yil mart oyida Fransiya hukumati taʼlim sohasiga aloqador boʻlmagan xodimlarning ayrim toifalarini mintaqalarga oʻtkazish boʻyicha bahsli rejani taqdim etdi. Ushbu rejaning tanqidchilari mintaqalarda buning uchun yetarli moliyaviy resurslar yoʻqligi va bunday choralar mintaqaviy tengsizlikni yanada kuchaytirishiga ishora qildilar.

2014-yilning 2-iyunida Fransiya prezidenti Fransua Olland Fransiyaning mintaqaviy boʻlinmasini isloh qilish loyihasini taqdim etdi, bu loyihada ayrim hududlarni birlashtirish va ularning umumiy sonini 22 dan 13 tagacha qisqartirish (chet eldagi mulklardan tashqari). Islohotning maqsadi 5-10 yil ichida xarajatlarni qisqartirish va 10 milliard yevroni tejashdir.

2014-yilda Fransiya parlamenti (Fransiya Milliy Assambleyasi va Senat) qonunni imzoladi (2015-yil 16-yanvarda nashr etilgan) , bu fransuz hududlari sonini 22 dan 13 gacha qisqartirdi. Yangi hududiy boʻlinish 2016-yil 1-yanvardan kuchga kirdi  .

Mintaqalar roʻyxati 

Oʻzgarishsiz qolgan mintaqalar:

Adabiyot
Erkakning koʻzyoshlari

Erkakning koʻzyoshlari () — Clint Eastwood rejissorlik va produserlik qilgan, 2021-yilgi neo-Western janridagi AQSh filmi. Nik Shenk va marhum N. Richard Nesh ssenariysi Neshning 1975-yilda yozilgan xuddi shu nomdagi romaniga asoslangan. Syujet Meksikadagi yosh bolani (Eduardo Minett) Amerika Qoʻshma Shtatlaridagi otasi (Dwight Yoakam) bilan birlashtirish uchun yollangan sobiq rodeo yulduzi (Eastwood) haqida.

Erkakning koʻzyoshlari AQShda kinoteatrlarida Warner Bros. tomonidan 2021-yilning 17-sentabridan namoyish etila boshladi. Bir vaqtning oʻzida HBO Max striming xizmatida 31 kun mobaynida koʻrsatildi. U 33 million dollarlik ishlab chiqarish byudjyetiga nisbatan 12,8 million dollar toʻplab, kassada past natija koʻrsatdi va tanqidchilar tomonidan turlicha baholandi. Eastwood’ning ijrosi va filmning ohangi qarama-qarshi kutib olindi.

Rollarda 
 Clint Eastwood — Mike Milo
 Dwight Yoakam — Howard Polk
 Eduardo Minett — Rafael „Rafo“ Polk
 Natalia Traven — Marta
 Fernanda Urrejola — Leta
 Horacio Garcia Rojas — Aurelio

Oʻzbekcha dublyaj 
Film oʻzbek tiliga „Favvora“ film studiyasi tomonidan oʻgirilgan.

 Muhammadjon Xoʻjayev — Mike Milo
 Behzod Muhammadkarimov — Howard Polk
 Abdulhay Otaxoʻjayev — Rafael „Rafo“ Polk
 Dildora Bekjonova — Marta

Bundan tashqari, tarjimon — Firdavs Xoʻjayev, dublyaj va ovoz rejissori — Jamshid Tangliberdiyev, rejissor yordamchisi — Raʼno Suyunova, montaj ustasi — Hamidulla Latipov, texnik xodim — Muhammadali Rashidov, muharrir — Baxtiyor Karimov.

Manbalar

Havolalar 
 
 

Warner Bros. filmlari
AQSh filmlari
2021-yil filmlari
Ingliz tilidagi filmlar
Neo-Western filmlar
AQSh dramatik filmlari